Document ID: 31992R1211

ΚΑΝΟΝΙΣΜΟΣ (ΕΟΚ) αριθ. 1211/92 ΤΗΣ ΕΠΙΤΡΟΠΗΣ της 12ης Μαΐου 1992 για την τροποποίηση του κανονισμού (ΕΟΚ) αριθ. 2190/90 για την πώληση σε προκαθορισμένη τιμή μη μεταποιημένων σταφίδων της βιομηχανίας απόσταξης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/88 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1943/91 (2), και ιδίως το άρθρο 8 παράγραφος 7,
τον κανονισμό (ΕΟΚ) αριθ. 1206/90 του Συμβουλίου της 7ης Μαΐου 1990 για τον καθορισμό των γενικών κανόνων του καθεστώτος της ενίσχυσης στην παραγωγή στον τομέα των μεταποιιημένων οπωροκηπευτικών (3), όπως τροποποιήθηκε τελευταία από τον κανονισμό (ΕΟΚ) αριθ. 2202/90 (4), και ιδίως το άρθρο 6 παράγραφος 2,
Εκτιμώντας:
ότι ο κανονισμός (ΕΟΚ) αριθ. 2190/90 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2244/91 (6), έχει προβλέψει την πώληση των προϊόντων των συγκομιδών 1986 και 1988 στην τιμή των 11,3 Ecu ανά 100 χιλιόγραμμα καθαρού βάρους για τις σταφίδες κορινθιακής και σε 8,3 Ecu ανά 100 χιλιόγραμμα καθαρού βάρους για τις σταφίδες σουλτανίνας-
ότι οι ελληνικοί οργανισμοί αποθεματοποιήσεως κατέχουν ακόμη 50 τόνους σταφίδων κορινθιακής της συγκομιδής 1986 και 20 τόνους σταφίδων σουλτανίνας της συγκομιδής 1988- ότι λαμβάνοντας υπόψη την ποιότητά τους, τα προϊόντα αυτά συναντούν δυσκολίες διαθέσεως στην τιμή που έχει καθορισθεί επί του παρόντος- ότι πρέπει συνεπώς να προσαρμοστεί η τιμή αυτή καθώς και οι σχετικές ποσότητες-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 2190/90, η παράγραφος 1 αντικαθίσταται από το ακόλουθο κείμενο:
"1. Οι ελληνικοί οργανισμοί αποθεματοποίησης που απαριθμούνται στο παράρτημα προβαίνουν στην πώληση, κατ' ανώτατο όριο 50 τόνων κορινθιακής σταφίδας συγκομιδής 1986 και 20 τόνους σουλτανίνας συγκομιδής 1988, σύμφωνα με τις διατάξεις των κανονισμών (ΕΟΚ) αριθ. 626/85 και (ΕΟΚ) αριθ. 913/89, στην τιμή των 3 Ecu ανά 100 χιλιόγραμμα καθαρού βάρους."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Μαΐου 1992.

Labels: 3
2
18
17